CELEX: 62021TN0322
Language: hr
Date: 2021-06-09 00:00:00
Title: Predmet T-322/21: Tužba podnesena 9. lipnja 2021. – TB/ENISA

16.8.2021   
            
            
               HR
            
            
               Službeni list Europske unije
            
            
               C 329/31
            
         
      Tužba podnesena 9. lipnja 2021. – TB/ENISA
      (Predmet T-322/21)
      (2021/C 329/41)
      Jezik postupka: engleski
      
         Stranke
      
      
         Tužitelj: TB (zastupnici: L. Levi i N. Flandin, odvjetnici)
      
         Tuženik: Agencija Europske unije za kibersigurnost (ENISA)
      
         Tužbeni zahtjev
      
      Tužitelj od Općeg suda zahtijeva da:
      
                  —
               
               
                  poništi implicitnu odluku koju je donio ENISA-in izvršni direktor da ne identificira radno mjesto načelnika odjela ureda za politiku i radno mjesto načelnika odjela za financije i nabavu za internu mobilnost (u daljnjem tekstu: implicitna odluka);
                  
                              —
                           
                           
                              implicitna odluka očituje se kroz:
                              
                                          —
                                       
                                       
                                          upravnu obavijest 2020-11 kojom se iznose zaključci dijaloga za internu mobilnost od 1. rujna 2020., objavljenu 3. rujna 2020. (u daljnjem tekstu: zaključci) prema kojoj se za internu mobilnost identificiraju tri načelnička radna mjesta, koja odgovaraju Odjelu za sigurnu infrastrukturu i usluge (COD1), Odjelu za sigurnost podataka i standardizaciju (COD2) i Odjel za operacijsku sigurnost (COD3);
                                       
                                    
                                          —
                                       
                                       
                                          odluke o otvorenom natječaju od 5. kolovoza 2020., objavljene na ENISA-inoj internetskoj stranici, koje se odnose na dva slobodna radna mjesta načelnika Odjela za ured izvršnog direktora i Službe za korporativnu podršku
                                       
                                    
                        
            
                  —
               
               
                  ako je potrebno, poništi zaključke i odluke od 5. kolovoza 2020.;
               
            
                  —
               
               
                  u mjeri u kojoj je potrebno, poništi tuženikovu odluku od 3. ožujka 2021. o odbijanju žalbe koju je tužitelj podnio protiv implicitne odluke, zaključaka i odluka od 5. kolovoza 2020.
               
            
                  —
               
               
                  naloži tuženiku snošenje svih troškova.
               
            
         Tužbeni razlozi i glavni argumenti
      
      U prilog osnovanosti tužbe tužitelj ističe četiri tužbena razloga.
      
                  1.
               
               
                  Prvi tužbeni razlog, koji se temelji na nejasnoći i netransparentnosti, povredi načela pravne sigurnosti, očitoj pogrešci u ocjeni i povredi šestog načela odluke Upravnog odbora 2020/5.
               
            
                  2.
               
               
                  Drugi tužbeni razlog, koji se temelji na nepostojanju obrazloženja.
               
            
                  3.
               
               
                  Treći tužbeni razlog, koji se temelji na povredi priloga I. upravnoj obavijesti.
               
            
                  4.
               
               
                  Četvrti tužbeni razlog, koji se temelji na povredi sedmog i osmog načela odluke Upravnog odbora 2020/5, povredi načela dobre uprave i članka 41. Povelje Europske unije o temeljnim pravima i povredi dužne pažnje.